**Farské oznamy**

**Sv. Petra a Pavla, apoštolov – rok C (29. 6. 2025)**

|  |  |  |
| --- | --- | --- |
| Pondelok | Prvých sv. mučeníkov Cirkvi v Ríme | 7.00 |
| Utorok |  | 7.00 |
| Streda | Návšteva Preblahoslavenej Panny Márie, sviatok | 17.30 |
| Štvrtok | Sv. Tomáša, apoštola | 17.30 |
| Piatok | Sv. Cyrila a Metoda, slovanských vierozvestov, Patrónov Európy, slávnosť, vigília, prvý piatok | 17.00 |
| Sobota | Sv. Cyrila a Metoda, slovanských vierozvestov, Patrónov Európy, slávnosť | 8.00; 18.00 Oblazov |
| Nedeľa | Štrnásta nedeľa cez rok | 8.00 a 10.30 **Pri obecnom úrade** |

Sv. omše v týždni budú bývať v dome nádeje na dolnom cintoríne. V nedeľu budú sv. omše v kostole.

Na budúcu nedeľu vás v rámci kultúrnych slávností v obci pozývam na sv. omšu o 10.30, ktorú budeme sláviť ku cti našich vierozvestov sv. Cyrila a Metoda, vonku pri obecnom úrade. Hlavným celebrantom bude don Peter Ondrej, SDB zo Žiliny.

Tento týždeň máme prvý piatok. Prosím, aby ste si nahlásili vašich chorých, ktorí by chceli byť vyspovedaní a Pán Ježiš s kňazom by ich prišiel navštíviť. Spovedať budem pol hodinu pred každou sv. omšou a vo štvrtok od 16.30 a v piatok od 16.00hod. Vo štvrtok budeme mať celodennú adoráciu pre potešenie Ježišovho srdca, za pokoj vo svete, obnovu viery v našich rodinách a za nové kňazské povolania. Zapísať sa môžete na stolíku vzadu. Začneme o 9.00hod. a ukončíme pred sv. omšou. V piatok sa o 16.45 pomodlíme litánie k Božskému srdcu.

V piatok po sv. omši o 18.30 pozývam deti a mládež zahrať si futbal alebo nejaké hry na farský dvor.

Chcem poďakovať za 500 eur, ktoré zostali zo sviatosti birmovania a obetovali ste ich na kostol. Nech Pán odmení vašu štedrosť.

Dnes po sv. omši je zbierka na dobročinné diela Svätého otca.

Chcel by som sa poďakovať všetkým, ktorí pomáhali pri príprave Stretnutia priateľov Valchovej, obecnému úradu v Kotešovej na čele s p.starostom, taktiež p. starostovi a obecnému úradu vo Svederníku, za materiálnu podporu rodinám Hozákovej, Danišovej, Žilinčárovej, Dornákovej, zeleninárovi Tomášovi a poľovníkom. Ďalej hasičom, zdravotníkom, tým, ktorí vyvážali ľudí, p. organistke a nášmu zboru, p. kostolníčke, tým, ktorí varili guľáš a čistili zeleninu, dobrovoľníkom ktorí obsluhujú, harmonikárovi, tým, ktorí maľujú deťom na tvár, pokosili trávu a pripravili kaplnku a zvlášť chalanom, ktorí za tým všetkým stoja, aby to išlo, Braňovi Grofčíkovi, Peťovi Hadrbolcovi, Tomášovi Rybárikovi, Jankovi Sandánusovi, Peťovi Jandačkovi a Milanovi Bárdymu a všetkým, ktorí nejakým spôsobom prispeli, aby sme mali pekný deň. Ďalej sa chcem poďakovať za vaše modlitby, finančnú podporu našej farnosti, kvetinovú výzdobu, i za každý druh pomoci a na budúci týždeň prosím o upratovanie skupinu č. 12. Želám vám peknú nedeľu a pozývam na občerstvenie.

Od 2.8. – 9.8. 2025 vás pozývam na farskú púť do Medžugoria. Ešte máme 9 voľných miest. Prihlášky si môžete zobrať v sakristii alebo stiahnuť na našej web stránke [www.kotesova.fara.sk](http://www.kotesova.fara.sk).

Chcel by som vás pekne poprosiť o trpezlivosť a zhovievavosť ak vám zaprášime vaše hroby alebo spôsobíme nejaký neporiadok počas rekonštrukcie kostola. Nevieme tomu asi úplne zabrániť. Ak by nedostatky boli veľké, prosím, aby ste mi to nahlásili, budeme sa to snažiť riešiť k vzájomnej spokojnosti.